CELEX: C2004/106/49
Language: da
Date: 2004-04-30 00:00:00
Title: Sag C-113/04 P: Appeliværksat den 3.marts 2004 af Technische Unie BV til prøvelse af dom afsagt den 16. december 2003 af De Europæiske Fællesskabers Reti Første Instans (Første Afdeling) i de forenede sager T-5/00 og T-6/00, NederlandseFederatieve Vereniging voor de Groothandel op Elektrotechnisch Gebied og TechnischeUnie BV mod Kommissionen For De Europæiske Fællesskaber.

30.4.2004   
            
            
               DA
            
            
               Den Europæiske Unions Tidende
            
            
               C 106/28
            
         Appel iværksat den 3. marts 2004 af Technische Unie BV til prøvelse af dom afsagt den 16. december 2003 af De Europæiske Fællesskabers Ret i Første Instans (Første Afdeling) i de forenede sager T-5/00 og T-6/00, Nederlandse Federatieve Vereniging voor de Groothandel op Elektrotechnisch Gebied og Technische Unie BV mod Kommissionen For De Europæiske Fællesskaber.
   (Sag C-113/04 P)
   (2004/C 106/49)
   Ved De Europæiske Fællesskabers Domstol er der den 3. marts 2004 iværksat appel af Technische Unie BV ved P.V.F. Bos og C. Hubert, til prøvelse af dom afsagt den 16. december 2003 af De Europæiske Fællesskabers Ret i Første Instans (Første Afdeling) i de forenede sager T-5/00 og T-6/00, Nederlandse Federatieve Vereniging voor de Groothandel op Elektrotechnisch Gebied og Technische Unie BV mod Kommissionen for De Europæiske Fællesskaber, støttet af CEF City Electrical Factors BV og CEF Holding Ltd.
   Appellanten har nedlagt følgende påstande:
   
               1.
            
            
               Dommen afsagt af De Europæiske Fællesskabers Ret i Første Instans den 16. december 2003 i de forenede sager T-5/00 og T-6/00, subsidiært i sag T-6/00, ophæves, og Domstolen afgør selv sagen i overensstemmelse med påstand (2), subsidiært ophæves dommen og sagen hjemvises til Retten i Første Instans til fornyet afgørelse.
            
         
               2.
            
            
               EF-Kommissionens beslutning af 26. oktober 1999, som er rettet til appellanten, annulleres helt eller delvis, subsidiært bestemmes ved fornyet afgørelse, at den Technische Unie pålagte bøde nedsættes.
            
         
               3.
            
            
               EF-Kommissionen tilpligtes at betale sagens omkostninger, herunder omkostningerne i forbindelse med sagen ved Retten i Første Instans.
            
         Søgsmålsgrunde og væsentligste argumenter:
   For det første har Retten tilsidesat EF-retten og/eller Den Europæiske Menneskerettighedskonvention, subsidiært givet en uforståelig begrundelse, ved at udtale, at overskridelsen af en rimelig frist ikke kan berettige annullation af Kommissionens beslutning eller en yderligere nedsættelse af bøden.
   For det andet har Retten tilsidesat fællesskabsretten, da der er tale om selvmodsigelse og dermed om en mangelfuld begrundelse i betragtning af den tvetydige måde, hvorpå den tillægger det tidspunkt betydning, hvor advarselsskrivelsen blev afsendt.
   For det tredje har Retten udvist en urigtig retsopfattelse eller i hvert fald givet en uforståelig begrundelse ved at fastslå, at der var grundlag for at gøre Technische Unie ansvarlig for de i beslutningens artikel 1 og 2 nævnte overtrædelser.
   For det fjerde har Retten udvist en urigtig retsopfattelse, subsidiært givet en mangelfuld begrundelse, ved at anse de i beslutningens artikel 1 og 2 nævnte overtrædelser for (vedvarende) overtrædelser i de perioder, der lægges til grund, og endvidere ved at lægge de samme perioder til grund for varigheden af den i beslutningens artikel 3 nævnte overtrædelse som for de tidligere nævnte overtrædelser.
   For det femte har Retten udvist en urigtig retsopfattelse ved, trods den urigtige bedømmelse af overtrædelsernes varighed og tilsidesættelsen af princippet om en rimelig frist, at undlade at nedsætte bøden yderligere, subsidiært givet en utilstrækkelig begrundelse herfor.